
Postovani, kao prvo da Vam se zahvalim na izdvojenom vremenu i na savetima koje ste mi uputili i da Vas obavestim da sam izgovorio sehadet i primio ***[Islam](https://pitajucene.com/search/islam/questions/ "Pretraži pitanja o Islamu")***, i da sam poceo klanjati. Uspeo sam na internetu naci kako se polako izgovara sehadet, sura Al-Fatiha, par ajeta iz druge sure, tesehhud.


Najveci problem mi je da klanjam jaciju. Naime tada se vraćam sa posla i obavezno sam u saobracajnom spicu, tako da je klanjam kada dođem kući, a to je obicno sa zakašnjenjem od dva sata. Verovatno u tome gresim, ali sta da radim. Za kraj bih Vas pitao jos nesto. Da li je moguće, odnosno ispravno doviti na maternjem jeziku, bar za početak. Nadam se da ce te mi odgovoriti i na ostala pitanja koja su mi takodje jako bitna,koja sam Vam postavio u prethodnom javljanju. Puno Vas pozdravljam i zelim Vam svako dobro!


* 
* 
* 
* 
* 
* 
* 

 
Aleksandar P. presao na islam

Hvala Allahu koji upućuje na pravi put onoga koga On hoće od svojih robova. Zaista je najveća blagodat koju Allah da svome robu da mu otvori srce prema Islamu. Tako Allahov rob ne smije zaboraviti da je Allah, subhanehu ve t’eala, Onaj koji ga je uputio i da Njemu pripisuje svoju uputu i da Mu zahvaljuje na tome. Kaže Uzvišeni o stanovnicima Dženneta da će reći: “Hvaljen neka je Allah, koji nas je na Pravi put uputio; mi ne bismo na Pravome putu bili da nas Allah nije uputio, poslanici Gospodara našeg su zaista istinu donosili”, i njima će se doviknuti: “Taj ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** ste u ***[nasljedstvo](https://pitajucene.com/search/nasljed/questions/ "Pretraži pitanja o nasljedstvu")*** dobili za ono što ste činili!” ( El-Earaf, 43).


Svakog mu’mina raduje vijest da je Allah uputio nekog od Njegovih robova, pa smo se tako i mi obradovali i obveselili, pa čak su neki i suzu pustili, kada su čuli radosnu vijest o prelasku na ***[Islam](https://pitajucene.com/search/islam/questions/ "Pretraži pitanja o Islamu")*** Aleksandra P.. Nije mala stvar da među toliko ljudi sa kojima se on sretao i sa kojima živio i koji ne znaju za Allaha, da baš on bude taj sretnik kome je Allah dao da kada čita ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** ostane bez daha, zbog istine i ljepote koju je pronasao u Časnom Kuranu.


Ovim putem mi mu čestitamo na njegovoj ispravnoj odluci i molimo Uzvišenog da mu olakša pridržavanje vjere, da mu učvrsti srce na onom čime je Allah zadovoljan i da mu da snage da prebrodi i savlada iskušenja koja ni jednog mu’mina ne zaobiđu čim kaže: “Ja vjerujem u Allaha”.


A što se tiče pitanja na neka od njih je već odgovoreno a na ostala slijedi odgovor u narednom tekstu.


Odgovorio na pitanje: dr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


